Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: a 103/2003. (XII. 27.) GKM rendelethez
Paragraph Index: 313

1. Az Országos Vasúti Szabályzat I. kötete (a továbbiakban: OVSZ I.) — meghatározza a vasúti építmények, berendezések (a továbbiakban együtt: vasúti építmények) és jármûvek tervezése, létesítése, gyártása, korszerûsítése (átalakítása), illetve beszerzése, megszüntetése (elbontása), valamint használata során betartandó mûszaki és üzemeltetési követelményeket; — a közlekedésnek azt a nyomvonalas ágazatát tekinti vasútnak, melynek alaptevékenysége a személyszállítás és árufuvarozás, illetve szállítás, amelyet kötött pályán — adhéziós sín-kerék rendszerben — történõ jármûmozgatással és vállalati-szakmai utasításokkal szabályozott szervezeti formában végez; — az elõbbi meghatározásoknak megfelelõen az általános „vasút” megnevezés helyett üzemi tevékenységre utalásnál a „vasút üzemeltetõje”, tárgyi vonatkozásban a „vasúti építmény”, szervezetre történõ utalás esetében a „vasúti építmény és jármû engedélyese”, „vasútvállalat” kifejezéseket használja; — alapul szolgál a vasutakra vonatkozó egyéb mûszaki elõírások (szakmai szabályzatok, szabványok, vállalati üzemeltetõi utasítások, feltétfüzetek) kidolgozásához. Az itt nem szabályozott kérdésekben a vasúti hatóság állásfoglalásai a mértékadóak.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes